ועדת הפנים ואיכות הסביבה, כנסת 17, פרוטוקול מספר 377, 2008-06-10 14:30

אופיר פינס-פז: לא נוח לי לקיים את הדיון כשהרב פרוש לא נמצא פה.

קריאה: הוא לא בבניין.

אופיר פינס-פז: נודע לי גם על ראש המועצה לשעבר, של בית"ר עלית, מר פינדוס.

אופיר פינס-פז: הוא היה ראש עיר טוב אני לא מבין למה הדחתם אותו.

מעקב מרגי: לא הדחנו אותו.

מעקב מרגי: הסכמים מיישמים.

משה גפני: אתה יכול לשאול שוב כדי שיירשם שוב בפרוטוקול?

משה גפני: למה הדחתם אותו?

משה גפני: אולי מרגי ואזולאי יגידו למה הדיחו אותו?

מעקב מרגי: הסכמים מקיימים.

משה גפני: הוא היה מצוין.

אופיר פינס-פז: הוא היה ראש רשות טוב.

אופיר פינס-פז: אני עבדתי איתו בצורה טובה, כפי שעבדתי עם ראשי ערים אחרים.

אופיר פינס-פז: לא משנה, בשביל זה יש בחירות.

משה גפני: זה מאוד משנה אבל זה כבר לא רלוונטי.

משה גפני: יכול להיות שהוא ילך עכשיו להיות סגן ראש עירית ירושלים.

אופיר פינס-פז: אנחנו מדברים רק על ראש רשות.

משה גפני: לא, אנחנו מדברים גם על נבחרים רגילים.

אופיר פינס-פז: גם שר הפנים מדבר על ראש רשות.

אופיר פינס-פז: אומר לכם את האמת.

אופיר פינס-פז: מכיוון שעכשיו ידועים לנו דברים שלא היו ידועים קודם - - -

מעקב מרגי: בגלל זה רציתי התחייבות במליאה, אני ידעתי.

אופיר פינס-פז: אני לא מרגיש נוח עם המשך החקיקה של החוק הזה.

אופיר פינס-פז: למרות עמדת שר הפנים, אנחנו מסבכים את הדברים.

אופיר פינס-פז: פתאום יש פה דברים שנוגעים לאנשים באופן אישי.

אופיר פינס-פז: אני לא יודע בשביל מה צריך את הדבר הזה.

אופיר פינס-פז: ואז נעשה את זה בהסתייגות של שר הפנים ואז יגידו שהוצאנו חבר מתוך העניין.

מעקב מרגי: למה הוצאנו?

מעקב מרגי: הדברים ברורים.

מורן יבין: אגב, עמדת שר הפנים משקפת את עמדתו של שר הפנים ולא את עמדתה של ועדת שרים לענייני חקיקה.

אופיר פינס-פז: ברמה העקרונית, השר הביא את עמדתו לוועדת שרים לענייני חקיקה.

מורן יבין: לא שידוע לנו.

אופיר פינס-פז: חבר הכנסת מרגי, אני רוצה שתחשוב על זה.

אופיר פינס-פז: הרי אתה לא נמצא פה עכשיו בתחרות.

מעקב מרגי: אני לא מחוקק אובססיבי.

מעקב מרגי: לפרוטוקול, לנגד עיניי למנוע את הפירצה הזאת ולמנוע מעבר קבוצות.

אופיר פינס-פז: בעצם ההסתייגות אנחנו סוגרים בצד אחד ופותחים בצד שני.

דוד אזולאי: אני חושב שצריך לראות את הדברים בראייה של טובת התושבים או טובת הבוחרים.

דוד אזולאי: אני יכול להעיד על עצמי.

דוד אזולאי: כשהבאתי את ההסתייגות הזאת כוונתי היתה אחת ויחידה.

דוד אזולאי: אני רוצה לאפשר לתושבי העיר את מירב הכוחות הטובים שיהיו מועמדים.

מעקב מרגי: לו יצוייר שאופיר פינס רוצה להתמודד בראשון לציון.

משה גפני: מה פתאום בראשון לציון?

משה גפני: הוא גר ברעננה.

אופיר פינס-פז: תעזוב, תעזוב.

אופיר פינס-פז: זה נכון שאם הייתי מתמודד לשלטון המקומי, הייתי מתמודד בראשון.

אופיר פינס-פז: ראשון היא עיר הולדתי.

משה גפני: היית צריך להעביר כתובת.

אופיר פינס-פז: אז הייתי מעביר כתובת.

אופיר פינס-פז: אגב, כשאני חושב על זה, היתה יכולה להיות לי בעיה.

אופיר פינס-פז: סליחה, לא נכון.

דוד אזולאי: חשבתי שאתה הולך להתמודד בירושלים.

אופיר פינס-פז: אשתי מוכנה שאתמודד בירושלים רק בתנאי שאני אבטיח לה באופן מפורש שאני אפסיד.

דוד אזולאי: הסתייגותו של שר הפנים שונה מההסתייגות שלי.

דוד אזולאי: צריך לחשוב על אותו ציבור שנמצא בישוב קטן ולא תמיד יש לו את מבחר התושבים.

דוד אזולאי: ההסתייגות שלי בעצם מאפשרת לאותו ישוב קטן מבחר מועמדים שאולי יתמודדו במקום אחר והם יכולים להתמודד באותה רשות מקומית.

דוד אזולאי: אני חושב שצריך לתת את זה לציבור.

דוד אזולאי: על זה מדברת ההסתייגות שלי.

אופיר פינס-פז: תומר, מה ההבדל בין ההסתייגות של חבר הכנסת אזולאי להסתייגות של שר הפנים?

תומר רוזנר: שר הפנים מצמצם.

תומר רוזנר: דוד אזולאי מסיר את המגבלות לגבי מועמדים לראש רשות.

תומר רוזנר: שר הפנים אומר חצי שנה, כאשר המצב המשפטי הקיים הוא שנה.

דוד אזולאי: הוא קיצר את הזמן מהמצב הקיים.

דוד אזולאי: אני אומר לא.

דוד אזולאי: תנו לאנשים מוכשרים לבוא ולהתמודד באותה רשות מקומית.

דוד אזולאי: קח, למשל, את עמרם מיצנע.

אופיר פינס-פז: תומר הסביר את הבעייתיות שנוצרת כאשר אתה מבחין בין בוחר לנבחר.

משה גפני: אדוני היושב ראש, אני לא מסכים.

משה גפני: בישיבה הקודמת וגם במליאה דובר על נבחרים, לא דובר על ראש עיר.

יהודה אבידן: אדוני היושב ראש, גם בשיחה של עם שר הפנים, דיברנו על נבחר.

אופיר פינס-פז: חברים, אתם מדברים על דבר אחד אבל אתם מתעלמים מהקושי שיש בדבר השני.

אופיר פינס-פז: עצם העובדה שמבחינים בין בוחר לנבחר זה תקדים שהממשלה וגם משרד הפנים, ברמה המקצועית, מאוד נגדו וגם דיברו נגדו.

אופיר פינס-פז: לאחר מכן בא שר הפנים ואמר את מה שאמר לגבי ראש רשות.

אופיר פינס-פז: הוא דיבר על חצי שנה.

אופיר פינס-פז: בעצם הוא ניסה לצמצם את הבעייתיות.

יהודה אבידן: אדוני היושב ראש, דווקא זה בעייתי כשאתה עושה הבחנה בין ראש רשות לראש רשימה שלא רץ לרשות או חבר מועצה שלא רץ לרשות.

יהודה אבידן: זה יותר בעייתי.

אופיר פינס-פז: אני חושב שכל זמן שהצעת החוק של חבר הכנסת מרגי היתה כפי שהיא, דהיינו, להרחיב משנה לשנה וחצי, חשבתי שהיא הצעת חוק טובה שמטפלת בבעייתיות של מעבר כתובת לצרכי בחירות.

אופיר פינס-פז: מרגע שאנחנו נקלעים כאן להסתייגויות ולכיפופים – אני אומר לכם, בואו נישאר עם המצב הקיים.

אופיר פינס-פז: המצב הקיים אומר שנה, לא לפה ולא לשם.

אופיר פינס-פז: אז אני כבר מוותר על השנה וחצי ובתנאי שלא נקבל את החצי.

אופיר פינס-פז: זה לא עניין אישי.

אופיר פינס-פז: אני חושב שזה דבר לא נכון מה שאנחנו עושים.

דוד אזולאי: בעצם אתה אומר שנשאיר את זה לשנה.

אופיר פינס-פז: זה מצב סביר שכולנו חיים איתו.

אופיר פינס-פז: משרד הפנים הוציא סדרה של הנחיות.

אופיר פינס-פז: ראש מנהל האוכלוסין, גנות, הוציא סדרה של הנחיות לטפל בבעיות האלה בצורה מאוד יסודית.

אופיר פינס-פז: חבר'ה, לא צריך כל דבר בחקיקה.

אופיר פינס-פז: אי אפשר בכוח לחוקק.

אופיר פינס-פז: לפעמים אנחנו מזיקים.

דוד אזולאי: אופיר, אבל פה אתה נועל דלת.

דוד אזולאי: אני שואל אותך.

דוד אזולאי: נניח שעוד מעט יהיו בחירות בירוחם.

דוד אזולאי: אחר כך מתברר שישנה עוד עיר שהולכת לבחירות.

דוד אזולאי: עמרם מיצנע הוא אדם מוכשר והוא לא יוכל להתמודד.

דוד אזולאי: למה לא לאפשר לאותם תושבים?

אופיר פינס-פז: הדוגמה לא טובה.

דוד אזולאי: כי עמרם מיצנע לא יכול להתמודד ברשות הזאת, אבל ברשות אחרת, לא בירוחם.

דוד אזולאי: למה עמרם מיצנע לא יכול להתמודד ברשות אחרת, בגלל שבבחירות הוא הצביע בחיפה?

אופיר פינס-פז: אתה מעלה נקודה שאני לא פוסל אותה.

דוד אזולאי: זאת ההסתייגות.

אופיר פינס-פז: עדיין, במצב הנוכחי, אם הוא יחליט להתמודד שנה לפני אז כל הדרכים תהיינה פתוחות בפניו.

אופיר פינס-פז: הבעיה היא שנה.

דוד אזולאי: אבל אני לא רוצה שהוא יעזוב עכשיו את הוועדה הקרואה, הוא עושה שם עבודה מצוינת.

משה גפני: אל תגיד את זה בתור דוגמה כי הוא לא עושה עבודה טובה.

מעקב מרגי: הרב קראוס טוען שהוא לא עושה עבודה טובה.

משה גפני: נפלתם על השכל כולכם.

מעקב מרגי: אני עוזר לך.

משה גפני: אתה לא עוזר לי.

משה גפני: הוא לא נותן לגנים החרדים להשתתף בטקסים ביום העצמאות.

אופיר פינס-פז: בסוף ההסתייגות הופכת להיות העיקר וזה דבר שהוא לא סביר.

אופיר פינס-פז: אתה רוצה להציע את הצעת החוק שלך?

אופיר פינס-פז: תתכבד ותציע אותה.

אופיר פינס-פז: אתה רוצה שאדם יוכל להיבחר ללא מגבלה, תגיש הצעה אבל לא אגב אורחה, כשהחקיקה הראשית הופכת להיות הדבר המשני והלא חשוב.

אופיר פינס-פז: בסוף כל החקיקה תהיה על ההסתייגות הזאת.

אופיר פינס-פז: זה משאיר טעם רע מעוד.

מעקב מרגי: הרציונל נולד אחרי בית"ר עלית.

מעקב מרגי: תוך כדי חקיקה אתה רואה ש-18 חודש מכסה הרבה מצבים.

מעקב מרגי: אף פעם אתה לא יכול לכסות את כל האפשרויות.

מעקב מרגי: אני משאיר את החוק בלי ההסתייגות אבל לא אעביר אותה עכשיו.

מעקב מרגי: אני אשאיר אותה בקנה כדי שהיא לא תהיה רטרואקטיבית.

מעקב מרגי: אני לא רוצה לוותר עליה, אני רוצה לעשות 18 חודש.

אופיר פינס-פז: אתה רוצה להעביר אותה במועד יותר מאוחר?

מעקב מרגי: במועד יותר מאוחר.

מעקב מרגי: סליחה על הביטוי, אבל שני אלה תלויים לנו בגרון.

אופיר פינס-פז: אתה יכול להחליט שזה מעתה ואילך ואתה יכול להעביר את זה מחר בבוקר.

משה גפני: לא.

משה גפני: אופיר, אני מקבל את ההצעה הזאת.

אופיר פינס-פז: אני חושב שזאת ההצעה הכי נכונה.

מעקב מרגי: אני מתפשר מהר.

משה גפני: אבל מרגי, יש לי בקשה אליך.

משה גפני: היום עומדים מאיר פרוש ופינדוס - - -

מעקב מרגי: אני לא רוצה לדעת מה עומד, חוק הוא חוק.

מעקב מרגי: אני לא רוצה לדעת.

אופיר פינס-פז: אנחנו לא יכולים.

אופיר פינס-פז: ברגע שנודעת לי אינפורמציה אני לא יכול להסתיר אותה.

משה גפני: לא ביקשתי שתסתיר.

מעקב מרגי: לצורך הגילוי הנאות תגיד שאני אמרתי לך.

אופיר פינס-פז: לא רציתי להסגיר את מקורותיי.

אופיר פינס-פז: האמת היא שחבר הכנסת מרגי אמר לי.

משה גפני: בסדר, אין לי טענות.

משה גפני: אני רק אומר שגם אם השניים האלה יורדים מסדר היום, הטענה היא טענה עקרונית.

משה גפני: זאת באמת בעיה.

מעקב מרגי: למה ב-12 חודש היא לא עמדה לנגד עיניך.

משה גפני: אני אומר לך שזה לא בסדר.

יהודה אבידן: אני חושב שההצעה של היושב ראש היא הרבה יותר הגיונית במצב הזה.

מעקב מרגי: אני מסכים שמכאן ולהבא.

יהודה אבידן: אם הוא יגיש תיקון חוק בנפרד זה יהיה הרבה יותר נורמלי מאשר שההסתייגות תהפוך את כל החוק.

מעקב מרגי: בוא נגמור שמכאן ולהבא.

אופיר פינס-פז: אני מנסה ללכת למתווה שהציע חבר הכנסת מרגי.

אופיר פינס-פז: לקבל את ההסתייגות של שר הפנים אבל מעתה ואילך.

משה גפני: לא.

משה גפני: אתה יודע מה מכאן ולהבא?

משה גפני: יש פה נושא עקרוני.

משה גפני: אם אתה אומר שהוא משאיר את זה בקנה - - -

אופיר פינס-פז: מכאן ולהבא זה בסדר.

אופיר פינס-פז: מרגע שאין רטרואקטיביות, מה אתה רוצה?

משה גפני: החוק הזה צריך להיות עם הסתייגות שזה לא על נבחרים.

מעקב מרגי: אין חיה כזאת.

אופיר פינס-פז: תהיה הסתייגות, אבל מכאן ולהבא.

דוד אזולאי: אני הבנתי שאתה רוצה להקפיא את החוק.

אופיר פינס-פז: או להקפיא את החוק ולחוקק אותו במועד שהוא יותר מאוחר - - -

מעקב מרגי: אין לי בעיה גם להכניס את ההסתייגות מכאן ולהבא אם זה עובר את המשוכה של כל החוק.

מעקב מרגי: מכאן ולהבא.

מעקב מרגי: אני מוותר על בית"ר.

מעקב מרגי: על פרוש וגפני אני - - -

משה גפני: מה גפני?

משה גפני: גפני לא בעניין בכלל.

מעקב מרגי: פינדוס זה גפני.

משה גפני: אופיר, ראית איך הוא הכניס אותי בדלת האחורית?

משה גפני: אני לא מתמודד בראשון, לא בירושלים ולא בבית"ר.

יהודה אבידן: זה הבעיה, שהזרועות שלך מתמודדים.

אופיר פינס-פז: אנחנו רוצים להתקדם.

אופיר פינס-פז: אני מנסה ללכת למתווה שהציע עכשיו חבר הכנסת מרגי.

אופיר פינס-פז: זאת אומרת, לקבל את ההסתייגות של שר הפנים אבל מעתה ואילך.

משה גפני: וזה הולך על כל הנבחרים.

אופיר פינס-פז: לא.

אופיר פינס-פז: זאת הסתייגות של שר הפנים.

אופיר פינס-פז: יש לנו סיכום עם הממשלה, אני לא יכול.

אופיר פינס-פז: משה, את זה אנחנו לא יכולים.

יהודה אבידן: גפני, אתה חתום על הסתייגות ראש רשות, תקרא.

משה גפני: אני יכול לקרוא עד מחר.

אופיר פינס-פז: אבל זה מה שרשום בהסתייגויות.

משה גפני: אני מאוד מצטער, אני אמרתי חד משמעית - - -

מעקב מרגי: אז הפסדתי את בית"ר.

יהודה אבידן: גפני ואזולאי מציעים ראש רשות.

משה גפני: אבל הנבחרים.

אופיר פינס-פז: תרשו לי בבקשה.

אופיר פינס-פז: לא בבחירות האלה.

אופיר פינס-פז: אנחנו לא נעשה את זה רטרואקטיבית.

משה גפני: אני לא מסכים לראש רשות.

אופיר פינס-פז: משה, תמתין.

תומר רוזנר: קודם צריך לעשות רביזיה על החוק כי כבר היתה הצבעה על הצעת החוק.

דוד אזולאי: אז הצבענו על תנאי.

תומר רוזנר: הצעת החוק התקבלה עם ההסתייגות ואמורה להיות מונחת על שולחן הכנסת.

אופיר פינס-פז: הבנתי.

אופיר פינס-פז: כדי לקבל את הצעת שטרית צריך להכניס את זה לחקיקה עצמה.

תומר רוזנר: כדי לשנות משהו אתה צריך רביזיה.

משה גפני: אני ביקשתי רביזיה מייד אחרי הישיבה.

משה גפני: אל תעשה חקיקה חפוזה.

אופיר פינס-פז: אני לא אעשה.

משה גפני: אם זה לא הולך על עכשיו, אנחנו נכנסים לבעיות שאף אחד מאיתנו לא יודע, גם לא מרגי ואזולאי.

משה גפני: אנחנו לא יודעים מה הולך לקרות.

משה גפני: לפי דעתי אנחנו צריכים ניתוח אמיתי של העניין.

משה גפני: יש מקרים רבים שאצלי סגן ראש עיר או אצלם סגן ראש עיר, או חבר מועצת עיר, בעיר שיש לנו נציג אחד, זה קריטי.

משה גפני: אם זה לא הולך על עכשיו אז מה אתה ממהר?

משה גפני: אז בוא נחכה עוד שבוע ונדבר בינינו.

משה גפני: ברוב המקרים אנחנו הולכים יחד.

משה גפני: יש לנו נציג אחד במועצת עיר.

משה גפני: אתם משחקים עם זה?

מעקב מרגי: ויתרת לו על בית"ר ומחר הוא נותן הוראה לכל הישיבה להעביר כתובת.

משה גפני: כל היום הראש שלכם בבית"ר עם הטעות שעשיתם שם.

משה גפני: מספיק כבר עם בית"ר.

משה גפני: יש את באר שבע.

יהודה אבידן: איך מונעים את הרציו של החוק?

מעקב מרגי: מאחר והסכמנו שזה מכאן ולהבא, לא עומדת לנו חקיקה רטרואקטיבית ולכן אין חיפזון.

משה גפני: נקיים שלושתנו התייעצות.

מעקב מרגי: אין התייעצות.

מעקב מרגי: אני נותן לך שבוע להביא תיקון לגבי הנבחר.

מעקב מרגי: אם הבאת נקיים דיון אם לא אני מקדם את זה איך שזה.

משה גפני: אתה מאיים עלי?

משה גפני: הרי יש לנו אינטרס משותף בעניין הזה.

מעקב מרגי: אני צועק יום ולילה שאני לא כמוך.

אופיר פינס-פז: חבר הכנסת גפני.

אופיר פינס-פז: אתה יודע שאני משתדל לקדם.

אופיר פינס-פז: אני נהרג על הצעת החוק שלך בחוק אוויר נקי.

משה גפני: האמת היא שאתה עושה את זה לכולם.

אופיר פינס-פז: אזולאי, אתה לא מבין איזה לחצים הפעילו עלי בשבוע האחרון בחוק שלך של הכבאים.

אופיר פינס-פז: אין לך מושג איזה רמת לחצים הפעילו עלי להסיר את החוק מסדר היום.

דוד אזולאי: זה הגיע עד אלי.

אופיר פינס-פז: אני לא מוותר.

אופיר פינס-פז: אני רוצה לכבד את הרצון של מרגי לקדם.

אופיר פינס-פז: אתה רוצה שיגיעו להבנות גם איתך, מקובל עלי.

אופיר פינס-פז: שבו עוד שבוע ותודיעו לנו לאיזה הבנות הגעתם ונחזור לכאן.

יהודה אבידן: יש לי רק בקשה אחת.

יהודה אבידן: הרציו של החוק היה למנוע מצב של מעבר כתובות מאסיבי.

יהודה אבידן: אני חושב שאתה כיושב ראש יכול לעשות פעולה - - -

מעקב מרגי: היינו בוועדה.

משה גפני: זה נעשה.

יהודה אבידן: אם הוא יבקש דיווח בעוד שבועיים שלוש, זה יקבל משמעות.

יהודה אבידן: מעבר לקריאה שלך למשרד הפנים - - -

אופיר פינס-פז: אני לא יודע למה אני עושה את זה.

אופיר פינס-פז: אצלי לוביסטים לא מדברים.

מעקב מרגי: הוא לא לוביסט.

מעקב מרגי: בחיים הוא לא היה לוביסט.

יהודה אבידן: אדוני היושב ראש, הטעו אותך, אבל אני מוותר.

יהודה אבידן: צריך לבקש דיווח ממשרד הפנים בנושא הזה וזה ייתן לנו אינדיקציה האם לקדם את החוק הזה בניגוד להסכמות או מעבר להסכמות.

יהודה אבידן: מעבר הכתובות הזה הוא דבר שמטריד מאוד.

אופיר פינס-פז: תדע לך שמשרד הפנים עושה בעניין הזה עבודה טובה.

אופיר פינס-פז: אני חושב שהתופעה הזאת תצטמצם באופן דרמטי.

אופיר פינס-פז: קיבלנו דיווח לוועדה ואתה תוכל לקבל.

אופיר פינס-פז: אתה לא תאמין איזה היקפים.

מעקב מרגי: הדיונים בוועדה הביאו למשהו.

משה גפני: העוזר של פרוש אומר שיש הבדל בין בוחר לנבחר בחוק של הרשויות.

משה גפני: בחוק הרשויות בוחר יכול לבחור בגיל 17 ונבחר רק בגיל 21.

משה גפני: יכול להיות שגם לגבי העברת כתובות יש הבדל.

משה גפני: יש הבחנה בין בוחר לנבחר.

אופיר פינס-פז: עבודת הצוות ביהדות התורה זה דבר להתפעל.

משה גפני: במיוחד אחרי שהם הלכו בבית"ר עם ש"ס נגדנו.

משה גפני: זאת עבודת צוות נפלאה.

משה גפני: ביום כיפור תכו על חטא.

אופיר פינס-פז: ברגע שהסרנו את הרטרואקטיבית אני רואה בזה דבר חשוב ואפשר לקדם את החוק קדימה.

אופיר פינס-פז: תסכמו ותחזרו אלינו.

אופיר פינס-פז: לא נעשה את זה מהרגע להרגע.

אופיר פינס-פז: ברגע שהנושא של ספר הבוחרים ירד, יש לנו זמן.

אופיר פינס-פז: הישיבה נעולה.